যাঁরা হোয়্যাটসঅ্যাপ ব্যবহার করেন তাঁদের জন্য সুখবর। আপাতত দেশে হোয়াটস‌্অ্যাপ ব্যবহার করা নিষিদ্ধ হবে না বলে জানিয়ে দিয়েছে শীর্ষ আদালত। দেশে অসামাজিক কার্যকলাপ এবং সন্ত্রাস রুখতে হোয়াটস্অ্যাপের ব্যবহার নিষিদ্ধ করা উচিত। এই আবেদন জানিয়ে সুপ্রিম কোর্টে একটি জনস্বার্থ মামলা করেন হরিয়ানার আরটিআই অ্যাক্টিভিস্ট সুধীর যাদব। বুধবার এই মামলাটির রায় ঘোষণা হয়েছে। তাতে স্বস্তিতে সবাই। 
সুধীর যাদবের দাবি ছিল, হোয়াটস অ্যাপের গোপন তথ্য ফাঁস জানার কোড এখনও পর্যন্ত জানা যায়নি। ফলে সন্ত্রাসবাদীরা খুব সহজেই নিজেদের মধ্যে গোপনীয়তা বজায় রেখে বার্তা দেওয়া-নেওয়া চালাতে পারে। এর ফলে দেশে অপরাধের সংখ্যা বাড়তে পারে। হোয়াটস অ্যাপের বর্তমান যে ব্যবস্থা, তাতে চাইলে হোয়াটস অ্যাপ কর্তৃপক্ষও ব্যবহারকারীদের কোনও গোপান মেসেজ, ভিডিও, ছবি দেখতে পাবে না।